CELEX: C2007/095/100
Language: el
Date: 2007-04-28 00:00:00
Title: Υπόθεση T-62/07 P: Αναίρεση που άσκησε στις 28 Φεβρουαρίου 2007 η Επιτροπή των Ευρωπαϊκών Κοινοτήτων κατά της απόφασης που εξέδωσε το Δικαστήριο Δημόσιας Διοίκησης στις 13 Δεκεμβρίου 2006 στην υπόθεση F-17/05, de Brito Sequeira Carvalho κατά Επιτροπής

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/50
            
         Αναίρεση που άσκησε στις 28 Φεβρουαρίου 2007 η Επιτροπή των Ευρωπαϊκών Κοινοτήτων κατά της απόφασης που εξέδωσε το Δικαστήριο Δημόσιας Διοίκησης στις 13 Δεκεμβρίου 2006 στην υπόθεση F-17/05, de Brito Sequeira Carvalho κατά Επιτροπής
   (Υπόθεση T-62/07 P)
   (2007/C 95/100)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Επιτροπή των Ευρωπαϊκών Κοινοτήτων (εκπρόσωπος: D. Martin, επικουρούμενος από τον C. Falmagne, δικηγόρο)
   
      Αντίδικος κατ' αναίρεση: José Antonio de Brito Sequeira Carvalho
   Αιτήματα της αναιρεσείουσας
   Η αναιρεσείουσα ζητεί από το Πρωτοδικείο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης της 13ης Δεκεμβρίου 2006 στην υπόθεση F-17/05·
            
         
               —
            
            
               να απορρίψει την προσφυγή του J. A. de Brito Sequeira
            
         
               —
            
            
               να ορίσει ότι κάθε διάδικος φέρει τα δικαστικά του έξοδα τόσο στην παρούσα διαδικασία όσο και στην ενώπιον του Δικαστηρίου Δημόσιας Διοίκησης δίκη.
            
         Λόγοι αναίρεσης και κύρια επιχειρήματα
   Με απόφαση της 13ης Δεκεμβρίου 2006 στην υπόθεση F-17/05, de Brito Sequeira Carvalho κατά Επιτροπής, το Δικαστήριο Δημόσιας Διοίκησης (ΔΔΔ) δέχθηκε μερικώς την προσφυγή που ασκήθηκε ενώπιόν του και ακύρωσε την απόφαση της Επιτροπής της 13ης Ιουλίου 2004 με την οποία είχε απαγορευθεί στον προσφεύγοντα η πρόσβαση στα κτίρια της Επιτροπής καθώς και τις αποφάσεις περί αυτεπάγγελτης παράτασης της αναρρωτικής του άδειας.
   Η Επιτροπή στηρίζει την αίτηση αναιρέσεως, αφενός, στο γεγονός ότι το ΔΔΔ εξέδωσε απόφαση ultra petita, ακυρώνοντας την απόφαση της Επιτροπής της 13ης Ιουλίου 2004 με την οποία απαγορεύθηκε στον προσφεύγοντα η πρόσβαση στα κτίριά της, και, αφετέρου, στο ότι η αναιρεσιβαλλόμενη απόφαση παραβιάζει το κοινοτικό δίκαιο. Η Επιτροπή υποστηρίζει ότι το ΔΔΔ αλλοίωσε τα πραγματικά περιστατικά της διαφοράς, υπέπεσε σε νομικό σφάλμα κατά την ερμηνεία της υποχρεώσεως αιτιολογήσεως των αποφάσεων και παρέβη το άρθρο 59, παράγραφος 1, πέμπτο εδάφιο, του ΚΥΚ. Εξάλλου, η Επιτροπή υποστηρίζει ότι το ΔΔΔ, με την ερμηνεία που έδωσε με την αναιρεσιβαλλόμενη απόφαση στο άρθρο 59, παράγραφος 5, του ΚΥΚ, αλλοίωσε τη διαδικασία διαιτησίας την οποία προβλέπει το άρθρο αυτό.